এরপর তদন্তে নামে আরও আট জনকে গ্রেফতার করে সিআইডি। ফের শুরু হয় বিচারপ্রক্রিয়া। কিন্তু নানা কারণে বিলম্বিত হতে থাকে মামলা। শেষমেশ বিষয়টি হস্তক্ষেপ করে সুপ্রিম কোর্ট। দ্রুত এই মামলার নিষ্পত্তির নির্দেশ দেয় শীর্ষ আদালত।
 নিজস্ব প্রতিবেদন:  ১৬ বছর পর খাদিমকর্তা অপহরণ মামলার দ্বিতীয় পর্যায়ের রায় ঘোষণা হতে চলেছে। বৃহস্পতিবার আলিপুর দ্বিতীয় অতিরিক্ত জেলা ও দায়রা আদালতের বিচারক অরুণকিরণ বন্দ্যোপাধ্যায় এই মামলার রায় ঘোষণা করবেন। ২০০৯ সালে এই খাদিমকর্তা পার্থ রায় বর্মনের অপহরণ মামলায় প্রধান অভিযুক্ত আফতাব আনসারি, হ্যাপি সিং, আকিব আলি, আবদুল রহমান কুঞ্জি, আসাবুদ্দিন আলিয়াস সওকতকে যাবজ্জীবন কারাদণ্ডের নির্দেশ দেয় কলকাতা হাইকোর্ট। এরপর তদন্তে নামে আরও আট জনকে গ্রেফতার করে সিআইডি। ফের শুরু হয় বিচারপ্রক্রিয়া। কিন্তু নানা কারণে বিলম্বিত হতে থাকে মামলা। শেষমেশ বিষয়টি হস্তক্ষেপ করে সুপ্রিম কোর্ট। দ্রুত এই মামলার নিষ্পত্তির নির্দেশ দেয় শীর্ষ আদালত। প্রসহ্গত, ২০০১ সালের ২৫ জুলাই তিলজলার বাড়ি থেকে বেরিয়ে লেদার কম্পপ্লেক্সে যাওয়ার সময়ে অপহৃত হন খাদিমকর্তা পার্থ রায় বর্মন। একটি মারুতি ভ্যানে তাঁকে তুলে নিয়ে যায় অপহরণকারীরা। মুক্তিপণ হিসাবে ২০ কোটি দাবি করে তারা। শেষমেশ পাঁচ কোটি টাকা দিয়ে মুক্তি পান পার্থবাবু। আজ সেই মামলারই দ্বিতীয় পর্যায়ের রায় দান।